ET Euroopa Liidu Teataja C 127/10

Nõukogu määruse (EÜ) nr 510/2006 (põllumajandustoodete ja toidu geograafiliste tähiste ja päritolunimetuste kaitse kohta) artikli 6 lõike 2 kohase muudatuse tegemise taotluse avaldamine

(2007/C 127/06)

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 (1) artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamisest.

MUUDATUSE TEGEMISE TAOTLUS

NÕUKOGU MÄÄRUS (EÜ) NR 510/2006

Muudatuse tegemise taotlus vastavalt artiklile 9 ja artikli 17 lõikele 2

„QUEIJO SERRA DA ESTRELA”

EÜ NR: PT/PDO/117/0213/16.05.2002

KPN ( X ) KGT ( )

Taotletud muudatus(ed):

Pealkiri (pealkirjad) tehnospetsifikaadis:

Toote nimetus X Toote kirjeldus Geograafiline piirkond Päritolutõend X Tootmismeetod Seos piirkonnaga X Märgistamine Riiklikud nõuded

Muudatus(ed):

Toote kirjeldus: Juustu „Queijo Serra da Estrela ”on ammusesest ajast toodetud kahel erineval viisil: koheseks tarbimiseks suunatud juustu tootmine (tavaliselt tuntud nime all „Serra da Estrela”) ning pikemaajaliseks tarbimiseks suunatud juustu tootmine („Serra da Estrela Velho”). Need tootmisviisid on igati sarnased piimatõugude, loomade pidamis- ja söötmistingimuste, piima tootmise ning transportimise, juustu valmitamise jms poolest. Erinevus on ainult laagerdumise ajas, mis teise viisi puhul kestab kauem. Loomulikult on juustul „Serra da Estrela velho ”erinevad organoleptilised omadused. See on väiksem ja tumedama värviga kui „Serra da Estrela”. Samuti on sellele tugevam maitse ja aroom.

Tootjad soovivad turustada ka juustu „Serra da Estrela velho”. Neile tundub kasulik taastada traditsiooniline tootmisviis, alustades väiksemate mõõtmetega juustu (0,7 kg) tootmist.

Tootmismeetod: Nagu enamike traditsiooniliste Portugali juustude puhul on ka „Queijo Serra da Estrela ”tootmine väga hooajaline. Soovist kohandada tootmine vastavalt uutele tarbimisharjumustele (mida iseloomustab suurem nõudlus suvel ja jõulude ajal) ning võimaldada tavapärastel, kuid vaesematel tarbijatel pidevalt tarbida seda kõrge hinnaga juustu, soovivad tootjad välja töötada viisi juustu „Serra da Estrela ”säilivusaja pikendamiseks nii, et toode ei rikneks ja ei laagerduks täielikult. Tootjad soovivad turustada mõlemat sorti juustu (tavalist ja pika säilivusajaga) viiludena.

„Le queijo Serra da Estrela ”on toode, mille areng jätkub pärast säilitamist, lahtilõikamist ja pakendamist. Nimetatud toiminguid võib teha ainult päritolupiirkonnas, võttes arvesse vajadust:

tagada toote ehtsus ning füüsilised, keemilised ja organoleptilised omadused, mis määratlevad kõnealuste juustusortide eriomadused, mida ainult tootjad, kohalikud elanikud ja tavapärased tarbijad on võimelised eristama;

hinnata iga juustusordi kvalitatiivseid omadusi eraldi enne nimetatud toimingutega alustamist;

tagada, et juustul on isegi lahtilõigatuna tootele iseloomulik pehmus. Selleks on määrava tähtsusega valida kõnealuse toiminguga alustamiseks piisava küpsusastmega juust;

tagada, et „queijo velho ”puhul oleksid viilud piisava kõvadusega ja ei mureneks. Selleks on määrava tähtsusega valida lõikamiseks vastava maitseomadustega ja kõvadusega juust laagerdumise etapis;

tagada toote sajanditepikkuse maine säilimine ning püsimine ja see, et tarbijat ei eksitataks;

tagada, et toodete sanitaar- ja hügieeninõuetest peetakse erinevate toimingute käigus pidevalt kinni;

tagada toimingute asjakohane kontroll kooskõlas õigusaktidest tulenevate kohustustega;

tagada juustu või selle viilude jälgitavus tootmisrajatisteni ja põllumajandusettevõteteni, et sel viisil tagada toote geograafiline päritolu.

Märgistus: Etiketile tuleb märkida omadussõna „velho”, mis näitab, et juustu valmimiseks on kulunud üle 120 päeva.

KOKKUVÕTE

NÕUKOGU MÄÄRUS (EÜ) NR 510/2006

„QUEIJO SERRA DA ESTRELA”

EÜ NR: PT/PDO/117/0213/16.05.2002

KPN ( X ) KGT ( )

Käesolevas kokkuvõttes esitatakse teabe andmise eesmärgil spetsifikaadi põhipunktid.

1. Liikmesriigi vastutav asutus:

Nimetus: Instituto de Desenvolvimento Rural e Hidráulica Aadress: Av. Afonso Costa, 3 P-1949-002 Lisboa Tel: (351-21) 844 22 00 Faks: (351-21) 844 22 02 E-post: idrha@idrha.min-agricultura.pt

2. Rühm:

Nimetus: Estrelacoop — Coop. Produtores de Queijo Serra da Estrela, CRL Aadress: R. Miguel Bombarda, 20 P-6360-344 Celorico da Beira Tel: (351-271) 74 13 21 Faks: (351-271) 74 13 21 E-post: estrelacoopqse@oninet.pt Koosseis: tootjad/töötlejad ( X ) Muud( )

3. Toote tüüp:

Rühm 1.3: juust

4. Spetsifikaat:

(määruse (EÜ) nr 510/2006 artikli 4 lõikega 2 ettenähtud nõuete kokkuvõte)

4.1. Nimetus: „Queijo Serra da Estrela”

4.2. Kirjeldus: Juustu saadakse aeglasel eraldamisel kalgendist pärast Bordaleira Serra da Estrela või Churra Mondegueira tõugu lammaste puhta toorpiima kalgendamist hobumadaraga (Cynara cardunculus L.). Juust „Serra da Estrela ”peab laagerduma vähemalt 30 päeva. Juhul kui juust laagerdub vähemalt 120 päeva, nimetatakse seda „Serra da Estrela Velho”.

Toote peamised omadused on järgmised:

4.3. Geograafiline piirkond: Võttes arvesse piirkonna ühtset ökosüsteemi, loomakasvatusmeetodite sajanditepikkust kogemust, juustu töötlemiseks ja laagerdumiseks vajalikke ilmastikutingimusi, eri mikrokliimat, sajandite jooksul kujunenud oskusi, kohalike, järjepidevate ja püsivate meetodite olemasolu, kohustust kaitsta tarbijat pettuse ja eskitamise eest, vajadust teostada kõikide toimingute kontroll ja kohustust tagada toote jälgitavus kogu tootmistsükli vältel, piirneb juustu tootmise ja tooraine töötlemise, laagerdamise, pikaajalise säilitamise, lõikamise ja pakendamise geograafiline piirkond järgmiste haldusüksuste ja valdadega: haldusüksused Carregal do Sal, Celorico da Beira, Fornos de Algodres, Gouveia, Mangualde, Manteigas, Nelas, Oliveira do Hospital, Penalva do Castelo ja Seia, ning vallad Carapito, Cortiçada, Dornelas, Eirado, Forninhos, Penaverde ja Valverde, haldusüksus Aguiar da Beira, vallad d'Anceriz, de Barril do Alva, Cerdeira, Coja, Pomares ja Vila Cova do Alva, haldusüksus Arganil, vallad Aldeia de Carvalho, de Cortes do Meio, Erada, Paul, Sarzedo, Unhais da Serra ja Verdelhos, haldusüksus Covilhã, vallad Aldeia Viçosa, de Cavadoude, Corujeira, Fala, Famalicão, Fernão Joanes, Maçainhas de Baixo, Mizarela, Pero Soares, Porto da Carne, São Vicente, Sé Seixo Amarelo, Trinta, Vale de Estrelas, Valhelhas, Videmonte, Vila Cortez do Mondego ja Vila Soeiro, haldusüksus Guarda, vallad Midões, Póvoa de Midões ja Vila Nova de Oliveirinha, haldusüksus Tábua, vallad Canas de Santa Maria, Ferreirós do Dão, Lobão da Beira, Molelos, Mosteiro de Fráguas, Nandufe, Parada de Gonta, Sabugosa, São Miguel do Outeiro, Tonda ja Tondela, haldusüksus Tondela, vallad Aldeia Nova, Carnicães, Feital, Fiães, Freches, Santa Maria, São Pedro, Tamanho, Torres, Vila Franca das Naves ja Vilares, haldusüksus Trancoso ja vallad Fragosela, Loureiro de Silgueiros, Povolide ja São João de Lourosa, ning haldusüksus Viseu.

4.4. Päritolutõend: Tohib kasutada, ainult sellist tõugu lammaste piima, mis on pärit nimetatud geograafiliselt alalt, tootjaorganisatsioonide poolt eelnevalt registreeritud ja mida kontrollitakse. Loomad peavad olema vastavasse registrisse kantud. Juustu töötelmiseks, laagerdamiseks, lõikamiseks ja pakendamiseks kasutatavate rajatiste kohta tuleb eelnevalt luba saada ja need peavad olema tootjaorganisatsiooni poolt registreeritud. Rajatisi tuleb samuti kontrollida. Lisaks etiketile pannakse igale osale või tükile nummerdatud sertifitseerimismärk, mis võimaldab toote täielikku jälgitavust. Heaks kiidetud üksus kontrollib kogu tootmisliini, eelkõige ettevõtete paiknemist ja töötlusrajatisi, karja söötmist ja kasvatamist, piima lüpsmist ja töötlemist kuni turustamiseni välja.

4.5. Tootmismeetod: Loomad peavad olema kasvatatud ekstensiivse või semiekstensiivse süsteemi järgi. Kõlblik on ainult sanitaar- ja hügieeninõuetele täielikult vastav piim. Juust saadakse soola ja hobumadara lisamisel puhtasse toorpiima, millele järgneb mõõdukas segamine ja kalgendamine. Kalgend lõigatakse vastava lõikaja või muu sobiva vahendi abil ning asetatakse seejärel valgele riidetükile, mis omakorda asetatakse avatud vormidesse ning pressitakse kokku, et eemaldada vadak. Seejärel eraldatakse ja pressitakse kalgend, pööratakse ümber esimest korda ja pressitakse, et eemaldada võimalikult palju vadakut. Avatud vormist eraldatakse sisu, riie asendatakse puhta valge riidega ning pannakse koos kalgendiga uuesti vormi, kus kalgendit pressitakse kuni lõpliku läbimõõdu saamiseni ning pööratakse seejärel teist korda ümber. Pressimine võib toimuda käsitsi või mehaaniliselt. Juustu võib väljastpoolt soolata enne laagerdamisetappi. Laagerdamine võib toimuda loomulikes tingimustes või kontrollitud keskkonnas. Laagerdamine koosneb kahest olulisest etapist. Esimeses etapis asetatakse puhtasse valgesse riidesse mähitud juust piimhappekäärimist võimaldavatesse niiskus- ja temperatuuritingimustesse. Seejärel juust pestakse ja algab kuivatamise etapp, mis toimub erinevate temperatuuri- ja niiksustingimuste juures. Laagerdumise kestusest sõltub, kas on tegemist „Serra da Estrela ”või „Serra da Estrela Velho ”juustuga.

Serra da Estrela on toode, mille areng jätkub pärast säilitamist, lahtilõikamist ja pakendamist. Nimetatud toiminguid võib teha ainult päritolupiirkonnas, võttes arvesse vajadust:

tagada toote ehtsus ning füüsilised, keemilised ja organoleptilised omadused, mis määratlevad kõnealuste juustusortide eriomadused, mida ainult tootjad, kohalikud elanikud ja tavapärased tarbijad on võimelised eristama;

hinnata iga juustusordi kvalitatiivseid omadusi eraldi enne nimetatud toimingutega alustamist;

tagada, et juustul on isegi lahtilõigatuna tootele iseloomulik pehmus. Selleks on määrava tähtsusega valida kõnealuse toiminguga alustamiseks piisava küpsusastmega juust;

tagada, et „queijo velho ”puhul oleksid viilud piisava kõvadusega ja ei mureneks. Selleks on määrava tähtsusega valida lõikamiseks vastava maitseomadustega ja kõvadusega juust laagerdumise etapis;

tagada toote sajanditepikkuse maine säilimine ning püsimine ja see, et tarbijat ei eksitataks;

tagada, et toodete sanitaar- ja hügieeninõuetest peetakse erinevate toimingute käigus pidevalt kinni;

tagada toimingute asjakohane kontroll kooskõlas õigusaktidest tulenevate kohustustega;

tagada juustu või selle viilude jälgitavus tootmisrajatisteni ja põllumajandusettevõteteni, et sel viisil tagada toote geograafiline päritolu.

4.6. Seos: Piirkond asub Beira kõrgustikul, kus ilmastikutingimusi iseloomustab külm, vihmane ja pikk talv, mõnikord sajab lund, ning soe ja kuiv suvi. Looduslikud karjamaad koosnevad looduslikest kõrrelistest heintaimedest ja haritavad karjamaad valgest ristikust ja maaristikust, ning see annab lambapiimale ja seetõttu ka juustule ainuomase maitse. Kõnealune piirkond ja seal toodetud juustusordid on ära mainitud juba Rooma autorite tekstides. Juust on samuti ära mainitud toiduainena suurte avastuste ajastu laevadel ning XVI sajandi teatrietendustes. Seost piirkonnaga tugevdab asjaolu, et kasutatakse ainult maatõugu („Bordaleira Serra da Estrela ”ja „Churra Mondegueira”) lammaste piima.

4.7. Kontrolliasutus:

NIMI: Beira Tradição — Certificação de Produtos da Beira, L.DA Aadress: Urbanização Auto Mecânica, 8 r/c P-6000 Castelo Branco Tel: (351-272) 32 98 43 Faks: (351-272) 32 98 43 E-post: celestino.almeida@netvisao.pt

Beira Tradição — Certificação de Produtos da Beira, Lda vastab standardile 45011:2001.

4.8 Märgistus: Lisaks üldistest õigusaktidest tulenevatele kohustustele, tuleb etiketile kanda ka:

märge „Queijo Serra da Estrela — Denominação de Origem Protegida ”või „Queijo Serra da Estrela Velho — Denominação de Origem Protegida”;

ühenduse kaitstud päritolunimetuse logo KPN;

sertifitseerimismärk toote nime, kontrolli- ja sertifitseerimisasutuse nimega ning toote jälgitavust võimaldava seerianumbriga.

(1) ELT L 93, 31.3.2006, lk 12.